CELEX: 51997PC0489(04)
Language: da
Date: 1997-10-06
Title: Forslag til Rådets forordning (EF) om ændring af Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings-og Miljøovervågningsnet

Avis juridique important

|

51997PC0489(04)

Forslag til Rådets forordning (EF) om ændring af Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings-og Miljøovervågningsnet  /* KOM/97/0489 endelig udg. - CNS 97/0256 */  

EF-Tidende nr. C 335 af 06/11/1997 s. 0016

Forslag til Rådets forordning (EF) om ændring af Rådets forordning (EØF) nr. 1210/90 af 7. maj 1990 om oprettelse af Det Europæiske Miljøagentur og Det Europæiske Miljøoplysnings- og Miljøovervågningsnet (97/C 335/14) (EØS-relevant tekst) KOM(97) 489 endelig udg. - 97/0256(CNS) (Forelagt af Kommissionen den 7. oktober 1997)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 S,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Rådet har den 7. maj 1990 vedtaget forordning (EØF) nr. 1210/91 (1) om oprettelse af Det Europæiske Miljøagentur (i det efterfølgende benævnt »Miljøagenturet«) og Det Europæiske Miljøoplysnings- og Miljøovervågningsnet;der bør foretages en harmonisering af de finansielle bestemmelser, der gælder for de forskellige decentraliserede organer, Fællesskabet har oprettet, herunder af de kontrolbestemmelser, Miljøagenturet er underlagt;funktionen som finansinspektør for Miljøagenturet vil mest hensigtmæssigt kunne varetages af Kommissionens finansinspektør;det er ønskeligt, at Europa-Parlamentet får beføjelse til at meddele decharge efter henstilling fra bestyrelsen -UDSTEDT FØLGENDE FORORDNING:Artikel 1 I artikel 13 i forordning (EØF) nr. 1210/90 foretages følgende ændringer:a) Stk. 2 erstattes af følgende ordlyd:»2. Kontrollen med de af Miljøagenturet indgåede forpligtelser og afholdelsen af alle dets udgifter samt kontrollen med fastlæggelsen og inkasseringen af alle dets indtægter varetages af Kommissionens finansinspektør.«b) Stk. 4 erstattes af følgende ordlyd:»4. Europa-Parlamentet meddeler den administrerende direktør decharge for gennemførelsen af budgettet efter henstilling fra bestyrelsen.«Artikel 2 Denne forordning træder i kraft tre dage efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.(1) EFT L 120 af 11. 5. 1990, s. 1.